tomron87/hebrew-wikipedia-sentences-corpus huggingface dataset:
בסרט היא שיחקה בתפקיד מיי הארטלי, צעירה בעלת ידע טכנולוגי שיחד עם חברתה הטובה ביותר, מתכננות תוכנית ליצור את חבר מושלם.
היא שרה את "Something Real" עם צ'יינה אן מקליין שהושמע לראשונה ב-29 ביולי 2014.
בשנת 2016, השתתפה ברגלנד בסרט הטלוויזיה של NBC, "חג המולד של הרבה צבעים של דולי פרטון: מעגל האהבה", וגילמה את התפקיד של ווילדיין פרטון, אחותה הגדולה של דולי פרטון.
באותה שנה, היא שיחקה בסרט "להעלות את הרף", בו היא מגלמת מתעמלת לשעבר שחוזרת לעסוק בספורט לאחר רילוקיישן לאוסטרליה.
בשנת 2018, שיחקה בסרט "Going for Gold", סרט על מעודדות, המתרחש באדלייד, אוסטרליה.
ביוני 2018, לוהקה ברגלנד לתפקיד הראשי בסדרת טלוויזיה "Now Apocalypse".
בשנה לאחר מכן לוהקה ברגלנד לתפקיד החוזר של אוליביה בעונה הרביעית של סדרת הדרמה "ממלכת החיות".
לברגלנד היה גם תפקיד קטן כנערת בילי אייליש בסרט הקומדיה של נטפליקס משנת 2020 "יובי יציל את האלווין".
בשנת 2021 החלה להופיע בסדרת הדרמה "Heels" בתור קריסטל טיילר, משתתפת במופע של היאבקות מקצועית.
+שנה סרטתפקיד הערות 2016One Night רייצ'לRaising the Bar קלי ג'ונסון 2018Going for Gold אמה וילסון2019Ghost in the Graveyardסאלי 2020 יובי יציל את האלוויןנערת בילי אייליש 2021צ'רי מדיסון קובלסקימארק, מרי וכמה אנשים אחרים (אנ')באני2024Wallbangerקרוליין2025Queen of the Ringנל סטיוארט
+שנה סדרהתפקיד הערות 2006–2007Hip Hop Harryקלי 5 פרקים 2012–2016 מעבדה לכוחות על ברי דבנפורט תפקיד ראשי (4 עונות); 90 פרקים 2013 בית ספר לאמנויות לחימה סלואן ג'נינגס פרק: "The New Girl" 2014 החבר המושלם שלי מיי הארטלי סרט מקורי של ערוץ דיסני2015מייטי מדברי דבנפורטפרק: "Lab Rats vs.
קלי מארי גידיש היא שחקנית טלוויזיה אמריקאית.
התפרסמה בזכות תפקידה כבלשית אמנדה רולינס בסדרת הטלוויזיה "חוק וסדר: מדור מיוחד".
גידיש נולדה בקאמינג, ג'ורג'יה, ארצות הברית להוריה צ'ארלס ואניטה גידיש, יש לה אח אחד בשם אלי גידיש.
סבה מצד אביה וסבתה מצד אימה תמכו מאוד בקריירת המשחק שלה.
גידיש למדה בתיכון פורסיט ג'נרל בג'ורג'יה שם התמקדה בלימודי תיאטרון, הופיעה בהצגות ובילתה במחנות קיץ של התיאטרון.
בנוסף היא הייתה ספורטאית מצטיינת בתיכון ושיחקה פוטבול.
גידיש היא בוגרת אוניברסיטת אוונסויל באינדיאנה שם למדה תיאטרון.
אחרי שסיימה היא עברה לעיר ניו יורק כדי להתמקד בקריירת המשחק שלה, תוך שנה מיום הגעתה היא הופיעה על במה בברודוויי עם פארה פוסט.
גידיש החלה לשחק בתפקיד דיאנה הנרי באופרת הסבון "כל ילדיי", תפקיד אותו מילאה בין 2005 ל-2007. ב־2007 שיחקה בתפקיד אורח בסדרה "חוק וסדר: מדור מיוחד" כקורבן האונס קארה בוסון.
ב-2008 היא שיחקה בסרט "Death in Love" שהוצג בפסטיבל הסרטים סנאדנס.
ב-2006 היא הצטרפה לצוות השחקנים הראשי של הקומדיה "הבורג" והופיעה בארבעה עשר פרקים.
ב-2010 היא הופיעה בהופעת אורח בשני הפרקים האחרונים של העונה השנייה בסדרה "האישה הטובה".
בשנים 2010–2011 היא שיחקה בסדרה של ה-NBC "מרדף" בדמותה של מרשל אנה פרוסט.
בשנת 2011 בעונתה ה-13, הצטרפה בתפקיד קבוע לסדרה "חוק וסדר: מדור מיוחד", בה היא החליפה את הבלש אליוט סטייבלר (כריסטופר מלוני) שעזב את הסדרה.
בסדרה היא משחקת בתפקיד הבלשית אמנדה רולינס, הכפופה למפקחת אוליביה בנסון (מרישקה הרגיטאי).
בסדרה דמותה מגיעה מאטלנטה, ג'ורג'יה שם נולדה גם גידיש.
במהלך הסדרה היא מנהלת רומן בתחילה עם הבלש ניק אמארו ובהמשך עם הבלש דומיניק קאריסי.
במהלך השנים ילדה הבלשית אמנדה רולינס שתי בנות, כאשר ההריונות של השחקנית נכתבו לתוך הסדרה בה היא שיחקה אם חד הורית לשתי בנות.
במסגרת דמותה כאמנדה רולינס הופיעה גם בשנת 2014–2015 בתפקידי אורח בתוכניות "שיקגו FIRE" ו"שיקגו PD".
ב־2022 הופיעה בתוכנית "חוק וסדר: פשע מאורגן" שחזרה כספין אוף יחד עם כריסטופר מלוני וכן בעונה החדשה של "חוק וסדר".
ב-2022 יצאה העונה ה-24 של הסדרה כאשר נודע שגידיש לא תמשיך בסדרה.
מאז עזיבתה, הופיעה בפרק סיום עונה 24, בשני פרקים בעונה 25 ובחמישה פרקים נוספים בעונה 26. במאי 2025 הוכרז כי גידיש תחזור לתפקיד קבוע בעונה ה-27 של הסדרה.
ב-20 ביוני 2015 התחתנה גידיש עם לורנס פולבורן בפלורידה.
בנם לודו נולד באוקטובר 2015 ובנם צ'רלי נולד ב-2018. השניים התגרשו ב־2018. ב-7 בנובמבר 2021 התחתנה עם בו ריצ'רדס ולשניים בן שנולד ביוני 2023.כל ההריונות נכתבו לתוך הסדרה "חוק וסדר: מדור מיוחד".
כיום היא מחלקת את זמנה בין ניו יורק ללוס אנג'לס.
קלטת שמונה רצועות הוא פורמט הקלטה שהיה פופולרי בין אמצע שנות ה-60 ועד תחילת שנות ה-80 של המאה ה-20.
הפורמט היה פורמט ההקלטה הפופולרי ביותר בארצות הברית, הממלכה המאוחדת, קנדה, ניו זילנד, אוסטרליה, מקסיקו, ספרד, צרפת, גרמניה, איטליה, שוודיה ויפן.
קלטת שמונה הרצועות נוצרה ב-1964 על ידי קונסורציום בראשותו של היזם האמריקאי, ביל ליר .
ב-1953, הממציא האמריקאי, ג'ורג' איש , המציא את פורמט ההקלטה Fidelip ac , פורמט שממנה פותח קלטת שמונה הרצועות.
קלטת שמונה הרצועות תוכננה על ידי ריצ'רד קראוס ב-1963. תכנון זה הפחית את המורכבות המכנית של Fidelipac:
בקלטת שמונה הרצועות, נוספו נאופרן מגומי ורולר גמיש מניילון בתוך המחסנית עצמה, ולא כחלק מנגן ההקלטות של הפורמט.
חלק מהחלקים הפנימיים של Fidelipac הוסרו בקלטת שמונה הרצועות, כגון מנגנון מתיחת הסרט ומנעול שמנע החלקה של הסרט.
הוספה פי שניים של רצועות.
הכפלת זמן הקלטה ל-80 דקות.
קלטת שמונה רצועות, וכן קלטת ארבע הרצועות, צמחו ונהיו פופולריות בזכות תעשיית הרכב המשגשגת.
בספטמבר 1965, יצרנית כלי הרכב האמריקאית, פורד, הציגה נגני טייפ עם שמונה רצועות, שהותקנו במפעל, והותנקו על ידי סוחר כאופציה בשלושה מדגמי 1966 שלה (פורד מוסטנג הספורטיבית, פורד ת'אנדרבירד המפוארת ולינקולן היוקרתי).
כמו כן, RCA רקורדס הציכה 175 קלטות שמונה רצועות של אמנים הרשומים תחתה.
עד לפרסום דגמי 1967 של פורד, פורד הציעה ללקוחותיה אפשרות לשדרג את נגן ההקלטות שלהם.
רוב קלטות שמונה הרצועות הותקנו בנפרד מהרדיו, אם כי יש כאלו שהותקנו בשילוב עם רדיו AM, וכן מקלטי AM/FM.
הפורמט זכה לפופולריות מתמדת בשל הנוחות והניידות שלו.
נגני בית של הפורמט הוצגו לראשונה ב-1966. בסוף שנות ה-60, פורמט זה היה הגדול ביותר בשוק האלקטרוניקה הצרכנית בעיקר בשל הביקוש למערכות שמונה רצועות למכוניות.
נגנים ניידים מסוג "Boombox" היו פופולריים גם כן, אך נגנים בעלי שמונה רצועות לא הצליחו לצבור פופולריות רחבה, ומעט מדי יצרנים הציעו אותם.
עם זמינותן של מערכות מחסנית ביתיות, קלטות שמונה הרצועות החליפו את תקליטי הוויניל.
גם בסוף שנות ה-60, מהדורות מוקלטות מראש בפורמט של שמונה רצועות הופיעו לכל היותר חודש אחרי יציאת מהדורות של תקליטי הוויניל.
מאחר שהציע את ספריית המוזיקה הגדולה ביותר באותה תקופה, פורמט שמונה הרצועות נהיה ללא ספק לפופולרי ביותר בקרב הצרכנים.
מכונת הקריוקי הראשונה, שהשתמשה בפורמט שמונה הרצועות, יוצרה על ידי דייסקה אינואה ב-1971.
ב-1978, התאגיד מיגו השיק את הצעצוע החינוכי והרובוטי, , שהשתמש בפורמט הקלטה זה כדי לקבוע תשובות נכונות.
מכונת תופים זו השמיעה קלטות שמונה רצועות מותאמות אישית המכילות לולאות מקצבי תופים וכלי הקשה שהוקלטו בכלים אמיתיים.
שנת השיא של מכירות קלטות שמונה רצועות בארצות הברית היה ב-1978. משנה זו ואילך, הייתה ירידה דרסטית במכירות של קלטות שמונה רצועות.
בסוף שנות ה-70, קלטות שמונה רצועות הופיעו פחות בבתים ובכלי רכב.
בארצות הברית, קלטות שמונה רצועות הוצאו מחנויות קמעונאיות בסוף 1982 ותחילת 1983. עם זאת, עדיין היה ניתן להשיג חלק מקלטות שמונה הרצועות דרך קולומביה האוס ו-RCA עד סוף 1988. כמו כן, RadioShack המשיכה למכור, עד ל-1990, קלטות שמונה רצועות ריקות ונגנים לשימוש הקלטה ביתית.
בהלכות שבת המושג קלי הבישול הוא כינוי לקבוצת מאכלים שמתבשלים בקלות, ואסורים לבשל בשבת גם בכלי שני, בניגוד לשאר המאכלים שלגביהם נאמר "כלי שני אינו מבשל".
במשנה במסכת שבת מובא שישנם מאכלים שונים כדוגמת "קולייס האיספנין" שמתבשלים אפילו על ידי עירוי מים חמים מכלי שני.
אמנם, לפי ההבנה המקובלת בהלכה מאכלים אלו מיוחדים ונדירים.
מעבר לדינו המיוחד של קולייס האיספנין, בקהילות אשכנז התפתח מנהג להחמיר ולהימנע מבישול בכלי שני, בשל החשש מפני מאכלים שעלולים להתבשל בקלות וכן בשל חשש שהכנסת מאכל לכלי שני נראית כבישול.
המונח "קלי הבישול" הוא מושג כללי שהתפתח בתקופת האחרונים ואינו נזכר בתלמוד ובראשונים.
משמעות המונח אינה אחידה, כאשר לפעמים הוא משמש כתיאור למאכלים המיוחדים שמתבשלים אפילו בעירוי מכלי שני, ולעיתים הוא מתייחס למאכלים כלליים יותר שלפי מנהג אשכנז יש להימנע מהכנסתם לכלי שני.
במלאכת המשכן, מלאכת מבשל נעשתה בבישול הסממנים לצביעת הבדים.
תולדת מלאכת מבשל הן ריכוך או הקשיית חומרים באמצעות חום ללא קשר למזון, כגון המסת שעווה או ריכוך והקשיית מתכת.
הכלל הבסיסי בהלכה הוא שמלאכת בישול נעשית רק כשמכניסים את המאכל לכלי ראשון, היינו הכלי שבו הורתחו המים על האש, אך כאשר הועבר תוכן הכלי לכלי אחר, - היינו כלי שני - מותר להניח בתוכו גם מאכלים שאינם מבושלים, מאחר ש'כלי שני אינו מבשל'.
במשנה מבואר שאין להכניס בשבת תבלין חי למאכל שנמצא עדיין בכלי ראשון (הכלי שהיה על האש) אך מותר להכניסו לכלי שני, והתבלין לא מתבשל מכך:
בתלמוד מובא מעשה ממנו למדו חז"ל שאין איסור בישול בכלי שני:
בעלי התוספות מבארים שכלי שני אינו מבשל על אף שהיד סולדת בו, כיוון שדפנותיו קרות.
המקור לכך שישנם דברים שמתבשלים גם מעבר להיתר לבשל מאכל מבושל בשבת, המשנה מתירה לערות מים חמים על מאכל שאינו מבושל, למעט מקרים חריגים:
לפי רשב"ם המשנה מתירה לערות מים חמים אפילו מכלי ראשון.
אמנם, לפי רבנו תם עירוי מכלי ראשון מבשל את הקליפה החיצונית של המאכל שעירו עליו, וההיתר של המשנה הוא דווקא לערות מכלי שני.
לפי פירוש זה, האיסור בקולייס האיספנין כולל עירוי אפילו מכלי שני.
המגן אברהם, ובעקבותיו המשנה ברורה ופוסקים נוספים פסקו כדעת רבנו תם.
הכנת קולייס האיספנין בכלי שלישי
נחלקו האחרונים האם מותר לבשל את המינים המוזכרים בכלי שלישי: לדעת ערוך השולחן וחזון איש אסור לבשל קולייס האיספנין גם בכלי שלישי שהיד סולדת בו.
ויש שפסקו שכלי שלישי לא מבשל כלל, גם לא את קולייס האיספנין.
רבי מנחם די לונזנו מזהה את קולייס האספנין כדג שנקרא קיליוס שבא מאזור ספרד (איספניול).
בערוך הביא שתי הגדרות לקולייס האספנין: "(1) דג שבמקומות האספניא, ושמו בלשון ערבי אל-שבוט ובלשון הקדש שיבוטא, (2) ויש אומרים שהוא טונינא".
טונינא הוא דג שמזוהה עם משפחת הקוליסיים (Scombridae).
כיוון שהזיהוי המקובל לשיבוטא הוא דג של מים מתוקים ממשפחת הקרפיוניים החי בנהרות הפרת והחידקל האפשרות הראשונה פחות התקבלה.
יש שזיהו אותו עם המקרל הספרדי על פי מה שכתב בספר תפארת ישראל - "וקוליס האיספנין - מאקרעל, והוא דג שעורו דק, דבהדחה מועטת מתבשל".
היו שזיהו את הדג עם המין טונה אטלנטית.
ד"ר משה רענן כתב שכיוון שהמינים השונים במשפחת הקולייסים דומים מאוד זה לזה וההבחנה ביניהם דורשת מומחיות רבה, ניתן לשער שקוליאס האיספנין איננו שמו של מין ספציפי אלא שמם של כמה ממיני המקרל או מינים דומים.
מנהג אשכנז להחמיר בכלי שני
בדברי התלמוד נזכרו רק דג מליח וקולייס האספנין כ'קלי בישול' שמתבשלים בכלי שני, התפתח באשכנז מנהג להימנע מהכנסת מאכלים למים רותחים או לתבשיל רותח שנמצא בכלי שני.
חשש שהכנסת המאכל למים חמים תיראה כפעולת בישול, על אף מדובר בכלי שני.
בתלמוד מובאת מחלוקת אמוראים לגבי דינו של מלח: רב יוסף סבר שדין המלח כדין תבלין לעיל, שמותר לתת אותו בכלי שני ולא בכלי ראשון.
הרי"ף, הרמב"ם ורוב הראשונים פסקו כרבי חייא לפי הגרסה השנייה, שמותר לבזוק מלח אפילו בכלי ראשון שירד מהאש, וכך נפסק גם בשולחן ערוך.
אמנם, בעלי התוספות והרמ"א כתבו שהמחמיר כגרסה הראשונה של רבי חייא - להימנע מבזיקת מלח אפילו בכלי שני - תבוא עליו ברכה.
למרות שלגבי מלח הגרסה הראשונה לא נפסקה להלכה, רבי אליעזר ממיץ סובר שההגיון שבבסיסה יכול להיות רלוונטי למאכלים אחרים.
לפי הגיון זה קיימת רשימה בלתי סגורה של מאכלים שעלולים להיות קלים במיוחד לבישול כך שהכלל "כלי שני אינו מבשל" לא חל עליהם.
מגישה זו התפתח מנהג באשכנז להימנע מטבילת לחם בקערת המרק, מחשש שלחם הוא מהמאכלים שמתבשלים בקלות.
מאכלים המותרים בבישול בכלי שני
גם לפי מנהג אשכנז, קיימים מאכלים שמוסכם לגביהם שהם לא יכולים להתבשל בכלי שני.
כך לדוגמה מוסכם שמותר לתת תבלין בכלי שני, כדברי המשנה, כיוון שפעולת התיבול לא נראית כבישול והתבלין אינו מתבשל בקלות.
דוגמה נוספת היא בשר שור, שבתלמוד מפורש שבישולו קשה ואפילו בכלי ראשון שירד מהאש מותר להניחו.
היראים כתב להחמיר שלא לבשל מאכלים שממהרים להתבשל אף בכלי שלישי שעדיין חם כך שהיד סולדת בו והוא מסוגל לבשל.
כמוהו פסקו אחרונים כמו חתם סופר וחזון איש.
לדעתם, הקריטריון היחיד הוא חום המים ולכן כל מה שנחשוש לבשלו בכלי שני שמא מתבשל, נחשוש לו גם בכלי שלישי.
אמנם, הרבה אחרונים כגון פרי מגדים, באגרות משה ובשבט הלוי, פסקו להקל גם בכלי שלישי שהיד סולדת בו, ואף החזון איש כתב שמעיקר הדין אין איסור מכיוון שדין זה לא הוזכר בראשונים.
בהגהות מרדכי נכתב שאסור להשרות מאכל קשה שאי אפשר לאוכלו כפי שהוא במים חמים, מכיוון שזה מתקן אותו לאכילה.
וכן פסקו הרמ"א והמגן אברהם.
והוסיף המגן אברהם שגם דבר מלוח שאי אפשר לאכול מחמת מלחו - אסור מהתורה להדיחו במים כדי להפיג את המליחות.
בפרי מגדים כתב שאיסור זה הוא משום מלאכת מכה בפטיש, ואילו בבאור הלכה כתב שהאיסור הוא משום מלאכת מבשל, ואין מכה בפטיש באוכל.
לפי פוסקים רבים מיהדות ספרד כגון הרב עובדיה יוסף והרב משה לוי, מותר להניח עלי תה בכלי שני בשבת, כיוון שכלי שני אינו מבשל.
ואין לחשוש מפני שעלי התה מוציאים צבע וטעם גם בכלי שני שמא דינם כדין קולייס האיספנין, שכן גם על ידי שריה במים פושרים (שאין היד סולדת בהם) יוצאים טעם וצבע.
אמנם, ביהדות אשכנז נהגו להימנע מנתינת תה וקפה בכלי שני, בהתאם למנהג לצמצם את היתר "כלי שני אינו מבשל", כמבואר לעיל.
במסגרת זו התפתחו 3 פרקטיקות לשתיית תה וקפה בשבת:
עירוי מים רותחים על עלי התה או על גרגירי הקפה לפני שבת, כך שהעלים יהיו כבר מבושלים ויחול עליהם הכלל "אין בישול אחר בישול".
יש נמנעים מלהשתמש בפרקטיקה זו מפני שהעירוי מבשל רק את הקליפה החיצונית של עלי התה וגרגרי הקפה, בעוד חלק מהם טרם התבשל והחימום הנוסף בשבת יבשל את אותו חלק.
הכנת תמצית תה בערב שבת, כך שבשבת נותר רק למזוג ממנה למים חמים שבכלי שני.
המשתמשים בפרקטיקה זו מסתמכים על כך שהמים (בשונה מעלי התה וגרגרי הקפה) בוודאי אינם מתבשלים בקלות והכנסתם לכלי שני אינה נראית כבישול.
הכנת תה וקפה בשבת בכלי שלישי - הנוהגים כך סוברים שמנהג אשכנז הוא להימנע מהכנסת מאכלים לכלי שני דווקא, אך בכלי שלישי אין חשש של בישול בקלות וגם אין חשש של פעולה הדומה לבישול.
יש נמנעים מלהשתמש בפרקטיקה זו מפני שהם סוברים שהאיסור לגבי כלי שני רלוונטי באותה מידה גם לגבי כלי שלישי.
בקפה נמס, מותר גם לדעת מנהג אשכנז לתת בכלי שני כיוון שהוא עבר תהליך בישול וההלכה קובעת שאין בישול אחרי בישול.
קרול "קלי" בישופ היא שחקנית ורקדנית אמריקאית, הידועה בעיקר בזכות תפקידיה כאמילי גילמור בסדרה "בנות גילמור" וכמרג'ורי האוסמן, אמה של פרנסס "בייבי" האוסמן (ג'ניפר גריי) בסרט "ריקוד מושחת".
בישופ התחילה את הקריירה שלה בתפקיד שילה במחזמר "שורת המקהלה", עליו זכתה בפרס טוני להופעה הטובה ביותר של שחקנית מומלצת במחזמר.
בישופ נולדה ב־1944, בקולורדו ספרינגס, קולורדו, לג'יין לנורה (לבית ווטולה) ולורנס בודן בישופ.
בילדותה למדה להיות רקדנית בלט, בבית הספר לבלט בסן חוזה.
בגיל 18 היא נסעה לניו יורק וקיבלה את העבודה הראשונה שלה בריקוד בלהקת בלט באולם המוזיקה רדיו סיטי, בישופ המשיכה לרקוד בלאס וגאס ובטלוויזיה עד שלוהקה ב-1967 למחזה "קשת זהובה", תפקידה הראשון בברודוויי.
הפריצה הגדולה של בישופ הגיעה כאשר לוהקה לתפקיד שילה הסקסית והקשוחה בהפקה בברודוויי של המחזמר "שורת המקהלה" ב-1975, תפקיד עליו זכתה בפרס טוני ב-1976 כ"שחקנית המשנה הטובה ביותר (מחזמר)" וכן ב-1976 פרס דרמה דסק עבור "שחקנית מצטיינת במחזמר".
היא גם לוהקה להפקות בברודוויי "שש דרגות לקירבה", המחזה של ניל סיימון "ההצעות של ניל סיימון", והמחזר עטור פרסי הטוני "הלילה האחרון של באליהו" ותחנת האוטובוס.
ב-1978 היא לוהקה לצד ג'יל קלייבורג בדרמה הקולנועית של פול מזורסקי "אשה לא נשואה"
בסרט "ריקוד מושחת" משנת 1987, היא נועדה במקור לתפקיד קטן, אך לקחה על עצמה את התפקיד הגדול הרבה יותר של מרג'ורי האוזמן, אמה של בייבי (ג'ניפר גריי), כאשר לין ליפטון, השחקנית המקורית, חלתה במהלך השבוע הראשון של הצילומים.
בישופ המשיכה לגלם "אמא" למספר דמויות: של הווארד סטרן בקומדיה "Private Parts" בבימויו של בטי תומאס ב-1997 ושל טובי מגווייר ב-"Wonder Boys" בשנת 2000.
בטלוויזיה, בישופ כיכבה בסרט "הקוצים" של מייק ניקולס יחד עם טוני רוברטס ומרלין קופר.
היא גילמה את אמה של ליסה אן וולטר ב-"My Wildest Dreams".
בישופ שיחקה בתפקידי אורח ב"חוק וסדר", "חוק וסדר: מדור מיוחד", "קייט ואלי" ו"מרפי בראון".
משנת 2000 עד 2007, בישופ כיכבה בסדרה של רשת WB "בנות גילמור" בתפקיד האם העשירה של לורלי גילמור (לורן גרהאם) וסבתה של רורי גילמור (אלקסיל בלדל), אמילי גילמור.
בן זוגה בתוכנית היה אדוארד הרמן, בתפקיד ריצ'רד גילמור.
היא חזרה לתפקיד במיני-סדרה מ-2016 "בנות גילמור: שנה בחייהן" של נטפליקס.
מאוחר יותר היא חברה לשיתוף פעולה נוסף עם איימי שרמן-פלדינו, יוצרת התוכנית, בתוכנית "Bunheads" ששודרה ב-ABC, הסדרה בוטלה לאחר העונה הראשונה.
עם סיום בנות גילמור, בישופ חזרה לתיאטרון, והופיעה ב"בקי שו" בתיאטרון הבמה השנייה ב-2008 ולזמן קצר בתור הדמות אוונג'לין הארקורט בחידוש של "Anything Goes" ב-2011 לצד סאטון פוסטר וג'ואל גריי.
ב-2011 הופיעה בתור מרי פריימן בסרט "חברים עם ילדים" בכיכובם של ג'ניפר וסטפלדט ואדם סקוט.
ב-2022 שיחקה בתפקיד חוזר בסדרה "גברת מייזל המופלאה", של איימי שרמן פלדינו בתור בנדטה, מנהיגת קונסורציום שידוכים שבסיסו בניו יורק.
ב-2023 כיכבה בתפקיד גברת אייברי בסדרה "העין הפקוחה" של רשת Freeform.
היא הייתה נשואה למנחה הטלוויזיה לי לאונרד מ-1981 ועד מותו ב-2018.
שנהמחזהתפקידהערות1968קשת הזהב חתולה-ילדה/רקדניתתיאטרון שוברטהבטחות, הבטחותאחותPrecious Sonsבאה (סטנאדביי)1971On the Townאנסמבל מחולתיאטרון אימפריאל1975שורת המקהלהשילהתיאטרון שוברט, תפקיד מקורי
פרס טוני לשחקנית הטובה ביותר במחזמר
פרס דרמה דסק לשחקנית מצטיינת במחזמר1990שש דרגות לקירבהקיטי/לואיזה "אואיזה" קיטרדג'תיאטרון ויויאן בומונט1996תחנת אוטובוסגרייס הוילארדחידוש מקוצר, 29 הצגות1997הלילה האחרון של באליהובו לויתיאטרון הלן הייזProposalsאנני רובינסתיאטרון ברודהרסט2011Anything Goesגברת אוונג'לין הארקורטתיאטרון סטיבן סונדהיים
קלי איאש ליזרוביץ (נולדה בפריז ב-15 באוקטובר 1987, כ"ב תשרי התשמ"ח) היא כוריאוגרפית, רקדנית, שחקנית, מדובבת, וקריינית ישראלית.
נולדה למשפחה יהודית בפריז, ועלתה לישראל עם משפחתה כשהייתה בת שנה וחצי.
גדלה בכפר סבא ולמדה באולפנה לבנות "הראל", שם סיימה בהצטיינות את מגמת התיאטרון.
כבר בגיל 12 דובבה את סדרת האנימציה הראשונה שלה "יניב והכלב חביב" בערוץ הופ.
התגייסה לצה"ל בשנת 2006 ושירתה ביחידת גולני.
בשנת 2023 נישאה למאיר ג'רמי ליזרוביץ.
עם סיום לימודיה לתואר ראשון בתיאטרון ובגאוגרפיה באוניברסיטת תל אביב, העלתה בפסטיבל "סמול במה" של החוג לתיאטרון באוניברסיטה את יצירתה הראשונה "יותר משחור ולבן", טריו שהביע בלבול בין חייה כאישה דתיה לחיי האמנות.
בשנת 2011 החלה לרקוד ולהתחרות בסגנון סווינג לינדי הופ, והשתתפה בתחרויות בניו יורק, אנגליה, צרפת ושוודיה.
בשנת 2012 נסעה ללימודי מחול בביה"ס "פרידאנס" בניו יורק ומשם המשיכה לתוכנית להכשרת רקדנים בסטודיו B בתל אביב.
ב-2013 הקימה את "אנסמבל ביזאר" בו היא יוצרת ורוקדת.
בשנת 2014 השתתפה בסדנת תיאטרון פיזי בביה"ס של זאק לקוק בפריז, בסדנת יצירה בביה"ס האקספרימנטלי למחול SEAD בזלצבורג, אוסטריה, וכן בסדנת מחול סווינג בחבל נורמנדי בצרפת.
בעלת תואר ראשון משולב (דו חוגי) - בחוג לאומנות התיאטרון ובחוג לגאוגרפיה וסביבת האדם, אוניברסיטת תל אביב (2012), ותואר שני בלימודי סביבה - מסלול קיימות ועירוניות, בית ספר פורטר לסביבה, אוניברסיטת תל אביב.
משנת 2015 יוצרת באופן קבוע יצירות לבמה ולמסך, הבוחנות את הקשר בין מחול ותיאטרון.
הצטרפה לעמותת הכוריאוגרפים בשנת 2023.
משנת 1999 עוסקת בדיבוב של סרטים, סדרות, ג'ינגלים ופרסומות עבור ערוצים שונים בארץ ובעולם, בעברית ובצרפתית.
שיחקה בין השאר בסדרות: בננות בפיג'מות, לולה ווירג'יניה, קוקומלון (בשפה הצרפתית), המתים המהלכים ועוד, ובפרסומות ליופלה, בנק הפועלים, בנק דיסקונט, איקאה ועוד.
בתום לימודי תואר ראשון בגאוגרפיה וסביבת האדם באוניברסיטת תל אביב, החלה לשלב את עבודתה כרקדנית וכוריאוגרפית בעבודה כמתכננת עירונית.
עבדה כמתכננת עירונית בעיריית רמלה ובחברת תכנון פרטית.
מאז סיום לימודיה לתואר שני בסביבה באוניברסיטת תל אביב בשנת 2020, עובדת בפרויקט "סימביוזה תעשייתית" של משרד הכלכלה והמשרד לאיכות הסביבה, כיועצת סביבה וכן כמנהלת הפרויקט בדרום ובמרכז.
"שערי דמעות" (2023) - וידאודאנס בהפקת חברת ההפקה "קסטה".
"נא לא להרגיש" (2023) - עלה בפסטיבל נפשות 2023 ובמרכז סוזן דלל בתל אביב.
"הגל" (2021) - וידאודאנס, הוצג בפסטיבלי שונים ברחבי העולם, בהם: פסטיבל פאראי בהודו, פסטיבל קוארפו מדיאדו בארגנטינה, פסטיבל בזאק ירושלים, וכן בפסטיבלים בסלובקיה, בלגרד, דרום קוריאה ונצרת.
"שתי טיפות פעמיים ביום" (2018) - עלה בפסטיבל נפשות 2022, פסטיבל האישה בתיאטרון חולון, תיאטרון נא לגעת ביפו, "מחול בבית" בתיאטרון הבית ובתיאטרון ענבל בת"א.
"היפנוזה" (2018) - מופע רחוב לילדים ולכל המשפחה, עלה בפסטיבל פסלים חיים ברחובות.
"אקווריום" (2016) - עלה כהצגת הבית בתיאטרון הסמטה יפו ובפסטיבל קולה של המילה בירושלים.
"ויטרינה" (2015) - ערב מערכוני תיאטרון מחול קומיים.
זכה בציון לשבח בפסטיבל האביב בתיאטרון הסימטה, יפו.
"גברת וספסל" (2014) - עלה כחלק מתוכנית "7X7" של עמותת הכוריאוגרפים, במחסן 2 ביפו.
"שוליה דנגרי" (2014) - הופיע בטקס פתיחת תערוכה במוזיאון מאנה כץ, חיפה.
"רציף 8" (2014) - מחווה למחזה "מחכים לגודו" מאת סמואל בקט.
עלה בפסטיבל עכו לתיאטרון אחר ובפסטיבל Mouvement Contemporain בפריז.
"יותר משחור לבן" (2012) - עלה בפסטיבל "סמול במה" באוניברסיטת תל אביב.
מלגת אמן ליצירת וידאודאנס מטעם "קרן מורשת", גוש קטיף (2023)
פרס ראשון בפסטיבל "פאראי" בהודו עבור יצירת הווידאודאנס "הגל" (2022)
מלגת Culture Lab מטעם המכון הצרפתי בתל אביב לשהות בפסטיבל הבינלאומי לתיאטרון באביניון, צרפת (2016)
מענק קרן רבינוביץ' לאמנויות עבור היצירה "אקווריום" (2016)
ציון לשבח ליצירה "ויטרינה" בפסטיבל האביב של תיאטרון הסימטה ביפו (2015)
קלי לואיז מוריסון היא פוליטיקאית אמריקאית המכהנת כחברת בית הנבחרים של ארצות הברית מטעם מחוז הקונגרס השלישי של מדינת מינסוטה.
בשנים 2023–2024 הייתה חברת הסנאט של מינסוטה, ולפני כן הייתה חברת בית הנבחרים של מינסוטה מ-2019 ועד לתחילת כהונתה בסנאט המדינתי ב-2023.
היא למדה בבית הספר היסודי ג'פרסון במיניאפוליס וסיימה את לימודיה התיכוניים בתיכון בלייק.
לאחר מכן החלה ללמוד באוניברסיטת ייל, שם השלימה לימודי תואר ראשון בהיסטוריה.
אחר כך השלימה את דרישות לימודי הקדם-רפואה באוניברסיטת בוסטון וקיבלה תואר דוקטור לרפואה מאוניברסיטת קייס וסטרן ריזרב.
מוריסון היא רופאה מומחית למיילדות וגינקולוגיה.
בבחירות 2018 נבחרה מוריסון לראשונה אל בית הנבחרים של מינסוטה, כשגברה על מועמדת המפלגה הרפובליקנית סינדי פיו.
היא נבחרה לתקופת כהונה שנייה בבחירות 2020. מוריסון ייצגה את המחוז 33B, הכולל חלקים ממחוזות הנפין וקרוור.
במהלך מושב 2021–2022 שימשה מוריסון כסגנית יושב ראש הסיעה הדמוקרטית בבית הנבחרים.
בעקבות חלוקה מחדש של מחוזות הבחירה לקראת בחירות 2022, הודיעה מוריסון כי תתמודד לסנאט של מינסוטה במחוז הבחירה ה-45 שנוצר מחדש זה עתה.
היא זכתה לתמיכתם של יו"ר בית הנבחרים של מינסוטה מליסה הורטמן ושל חבר הקונגרס דין פיליפס.
לאחר שהמפלגה הדמוקרטית במינסוטה בחרה לתמוך במוריסון מאשר בסנאט המכהנת אן ג'ונסון סטיוארט, זכתה מוריסון בפריימריז ויריבתה הודיעה כי לא תתמודד נגדה בבחירות המקדימות ואף תמכה במועמדותה.
בבחירות הכלליות ניצחה מוריסון את המועמדת הרפובליקנית קתלין פווק.
במהלך מושב 2023–2024 שימשה מוריסון כסגנית יושב ראש הסיעה הדמוקרטית בסנאט.
מוריסון התפטרה מהסנאט של מינסוטה ב-6 ביוני 2024 כדי להתמקד במסע הבחירות שלה לבית הנבחרים של ארצות הברית במחוז הקונגרס השלישי של מינסוטה.
ב-9 בנובמבר 2023 הודיעה מוריסון כי תתמודד לקונגרס לאחר שנציג המחוז המכהן, דין פיליפס, החליט להתמודד מול נשיא ארצות הברית ג'ו ביידן בבחירות המקדימות לנשיאות ארצות הברית במפלגה הדמוקרטית 2024. מוריסון הביעה תמיכה חזקה בביידן, אותו כינתה "נשיא מחולל שינוי".
מוריסון ופיליפס תמכו זה בזה בבחירות קודמות, ומוריסון כינתה אותו "חבר טוב".
בהכרזה שלה הדגישה מוריסון את פעילותה לחקיקה בעד זכות הבחירה, וציינה כי תהיה הרופאה הגינקולוגית-מיילדת היחידה בקונגרס אם תיבחר.
מסע הבחירות שלה קיבל את תמיכתם של מחוקקים מדינתיים, מושל מינסוטה לשעבר מארק דייטון, חברת הקונגרס לואיס פרנקל והארגון רשימת אמילי.
בבחירות הכלליות גרפה מוריסון 58.43% מקולות הבוחרים ונבחרה לקונגרס האמריקאי.
במיתולוגיה היוונית קליאו (Κλειώ - "המספרת") הייתה אחת מתשע המוזות, מלוותיו של האל אפולו וצאצאיותיהם של זאוס, ראש האלים, ומנמוסינה, אלת הזיכרון.
קליאו הייתה המוזה הממונה על ההיסטוריה ועל שירת הגבורה.
המיתוס מספר שהיא זו שהעניקה ליוונים הקדמונים את האלף-בית הפיניקי.
בהתאם לתפקידה, היא בדרך כלל תוארה מחזיקה קולמוס, מגילות קלף או לוחות לכתיבה.
לפי סיפורי המיתולוגיה, קליאו נזפה באפרודיטה, אלת האהבה והיופי, על אהבתה רבת התשוקה לאדוניס.
אפרודיטה הכועסת החליטה להעניש אותה, וגרמה לה להתאהב בפיראוס, מלך מקדון, ממנו היא הרתה וילדה את יקינטון יפה התואר, שברבות השנים היה למאהבו של האל אפולו.
אך אהבתם של השניים לא האריכה ימים, כיוון שיקינטון נהרג בשגגה על ידי אפולו (לפי מסורות אחרות, יקינטון דווקא נהרג על ידי זפירוס, אל הרוח המערבית).
לאחר מותו, אפולו יצר מדמו את פרח היקינטון, הקרוי על שמו.
קלי רולנד היא זמרת, רקדנית ושחקנית אמריקאית.
רולנד חברה לשעבר בלהקת "דסטיניז צ'יילד", יחד עם ביונסה נואלס ומישל ויליאמס.
רולנד הוציאה ארבעה אלבומי אולפן יחד עם "דסטיניז צ'יילד".
באוקטובר 2002 הוציאה רולנד אלבום סולו בשם "Simply Deep", הכולל את הסינגל "Dilemma" שהוא שיתוף פעולה עם נלי.
השיר נכנס לפסגת מצעדי הבילבורד והמצעד הבריטי וזכה בפרס גראמי לביצוע הראפ המלודי הטוב ביותר, ובכך הפכה רולנד לחברת הלהקה הראשונה שמצליחה להכניס סינגל סולו לפסגת מצעד הבילבורד.
הסינגל השני, "Stole" אמנם נכנס רק למקום 27 במצעד האמריקאי, אך במצעד הבריטי הגיע למקום השני.
האלבום עצמו זכה להצלחה מתונה.
האלבום הגיע למעמד פלטינה בבריטניה אולם במדינות אירופאיות, באוסטרליה ובארצות הברית הגיע רק למעמד זהב.
האלבום מכר כשני מיליון וחצי עותקים ברחבי העולם, מתוכם כ-600,000 בארצות הברית.
רולנד עבדה על אלבום הסולו השני שלה מאז 2004. במקור שם האלבום היה "My Story", אך לבסוף הוחלט על השם "Ms.
אלבום זה יצא ב-3 ביולי 2007. הסינגל הראשון מתוך האלבום היה "Like This" (דואט עם איב), שמלווה בקליפ.
הלהיט הגדול ביותר מהאלבום היה הסינגל "Work",שהגיע ל-Top 10 בשמונה מדינות שונות ואף הגיע למקום הראשון במצעד ה-R&B הבריטי.
הסינגל הגיע למעמד כסף בבריטניה ולמעמד פלטינה באוסטרליה ובאיטליה, ומכר מעל 300,000 עותקים ברחבי העולם.
ב-2009 התארחה בסינגל "When Love Takes Over" לצד דייוויד גטה שנכנס ישירות למקום הראשון במצעד הסינגלים הבריטי והפך ללהיט בינלאומי.
השיר הגיע למעמד פלטינה בתשע מדינות.
אלבום האולפן השלישי של רולנד נקרא "Here I Am", וכלל שני להיטים: "Commander" ו-"Motivation".
הסינגל "Commander" זכה להצלחה באירופה (בעיקר בבלגיה ובריטניה) ונכנס למקום הראשון במצעד להיטי המועדונים האמריקאי.
בדומה ל-"Work" הסינגל הגיע למעמד כסף בבריטניה על מכירות של למעלה מ-200,000 עותקים.
להיטה השני של רולנד מהאלבום "Motivation" היה לאחד הסינגלים המצליחים ביותר בקריירה של רולנד (יחד עם "Dilemma" ו-"When Love Takes Over").
אף על פי שלא נחל הצלחה באירופה הסינגל כן זכה להצלחה רבה בארצות הברית, כשהגיע ל-top 20 במצעד הסינגלים האמריקאי ולמקום הראשון במצעד שירי ה-R&B/היפ-הופ.
הסינגל הגיע למעמד של פלטינה כפולה בארצות הברית על מכירות של למעלה מ-2,000,000 עותקים.
ב-2013 הוציאה רולנד את אלבום האולפן הרביעי שלה "Talk a Good Game", שלא זכה להצלחה רבה ואף סינגל ממנו לא הפך ללהיט.
בנוסף לפעילותה בתחום המוזיקה, רולנד שיחקה בשלושה סרטים, בהם פרדי נגד ג'ייסון.
בשנת 2013 הצטרפה רולנד כשופטת בגרסה האמריקאית של ריאליטי המוזיקה המצליח, "אקס פקטור", לצד סיימון קאוול, דמי לובאטו ופאולינה רוביו.
בשנת 2015 שיחקה בעונה השנייה של סדרת הדרמה "אימפריה" ברשת פוקס בתפקיד ליאה ווקר, אימו המנוחה של לושיוס ליון (טרנס הווארד) בצעירותו.
בשנת 2019 הוציאה את השיר "Love You More At Christmas Time" כחלק מפסקול הסרט "Merry Liddle Christmas" אשר שודר ברשת "LifeTime" בו רולנד שיחקה וגם הייתה המפיקה של הסרט ביחד עם בעלה, באותה שנה גילמה את זמרת הנשמה גלאדיס נייט בסדרת הטלוויזיה "נשמה אמריקאית", אשר שודרה ברשת הטלוויזיה BET.
בשנת 2020 הוציאה את השיר "Coffee".
באותה שנה גם השתתפה בסרט "Black Is King" של ביונסה.
בחודש אוקטובר 2020 הוציאה את השיר "Crazy".
בשנת 2022 ביצעה הופעת אורח בפרק בעונתה השלישית של סדרת הטלוויזיה המצליחה מבית CBS, "נקודת שוויון" בכיכובה של קווין לטיפה; רולנד גילמה את מיסטי, זמרת על שמחליטה לפרוש, היא מקבלת מכתב מפחיד ממעריץ וזו שוכרת את מק'קול (לטיפה) כדי למצוא את האשם.
ביוני 2025 רולנד מונתה למנטורית בעונה העתידית של The Voice בריטניה.
בשנת 2004 החלה לצאת עם שחקן הפוטבול האמריקאי רוי ויליאמס והשניים התארסו מאוחר יותר באותה השנה, עם זאת, בני הזוג ביטלו אירוסיהם בינואר 2005.
בשנת 2011 החלו רולנד ומנהלה האישי טים ווית'רספון לצאת.
היא הודיעה על אירוסיה לות'רספון במהלך תוכניתה של קווין לטיפה בדצמבר 2013, השניים נישאו בקוסטה ריקה ב-2014. באותה שנה נולד בנם הראשון.
קלי בריאן קלרקסון היא זמרת, שחקנית ומנחת טלוויזיה אמריקאית, זוכת העונה הראשונה של "אמריקן איידול".
קלרקסון נולדה בפורט וורת', טקסס שבארצות הברית.
לה אח ואחות הגדולים ממנה.
משפחתה ממוצא יווני, אנגלי, גרמני, אירי, וולשי וסקוטי.
כשהייתה בת 6, התגרשו הוריה של קלרקסון.
אחיה עבר לגור עם אביה, אחותה עברה לגור עם דודתה והיא נשארה עם אמה.
הן עברו מספר פעמים מקום מגורים אך לבסוף התיישבו בבורלסון, ואמה של קלרקסון נישאה שוב.
בתיכון הופיעה קלרקסון במחזות זמר כמו "אנני אוקלי אשת לפידות", "שבע כלות לשבעה אחים" ו"בריגדון".
בתקופה זו החליטה קלרקסון כי היא רוצה לפתח קריירת שירה.
לפני הפריצה הגדולה של קלרקסון היא עבדה בעבר בחנות ספרים, הייתה מוכרת כרטיסים בגן חיות, סדרנית בקולנוע, מלצרית, מכרה שואבי אבק ליום ועוד.
היא עברה ללוס אנג'לס בניסיון לפרוץ לתעשיית המוזיקה, היא קיבלה 2 הצעות לאלבום אך דחתה אותם בשל בקשותיהם להם לא הסכימה כמו להוריד במשקלה ובחירת סגנון שירה.
ב-2002, לקראת עליית תוכנית המציאות המוזיקלית "אמריקן איידול", רשמה אותה חברה למיונים לתוכנית.
התוכנית קיבלה את קלרקסון והיא זכתה במקום הראשון והפכה בן רגע לכוכבת פופ מצליחה.
ב-15 באפריל 2003 יצא אלבומה הראשון, Thankful.
האלבום כלל שירי פופ ובלדות, שלא סטו במידה רבה מהמוזיקה ששרה במהלך התחרות.
כ-3 מיליון עותקים מהאלבום נמכרו ברחבי העולם, ובארצות הברית הוא השיג תואר של "פלטינה כפולה".
הסינגלים הידועים מאלבום זה הם השירים "A Moment Like This" (השיר איתו ניצחה בתוכנית) ו-"Miss Independent".
לפני כן, ביצעה את השיר "I Surrender", של סלין דיון במסגרת תוכנית הטלוויזיה "אמריקן איידול".
ביוני 2003 השתתפה קלרקסון, ביחד עם זוכה המקום השני בתוכנית, ג'סטין גאריני, בסרט שנקרא "מג'סטין לקלי".
הסרט קיבל ביקורות שליליות ואף נכשל.
באותה תקופה גילמה קלרקסון את ברנדה לי בסדרה חלום אמריקני למשך שני פרקים.
ב-25 בדצמבר 2003, השתתפה קלרקסון בתחרות "וורלד איידול" שהתקיימה בלונדון.
בתחרות השתתפו זוכי העונה הראשונה של התוכנית ממספר מדינות.
קלרקסון הגיעה למקום השני, והזוכה היה קורט נילסן, זוכה האיידול הנורווגי.
ב-30 בנובמבר 2004 יצא אלבומה השני, Breakaway, עליו עבדה עם דוקטור לוק, מקס מרטין, בן מודי (יוצא להקת אוונסנס) ודייוויד הודג'ס.
האלבום, בעל הצליל הרוקיסטי יותר, פנה גם לקהלים מבוגרים יותר שלא צפו באמריקן איידול, והוא מכר כ-11 מיליון עותקים ברחבי העולם והשיג את התואר "אלבום פלטינה" במדינות רבות בעולם.
קלרקסון לקחה חלק בכתיבת האלבום ומספר אמנים ידועים נוספים כתבו שיר לאלבום (ביניהם אבריל לאבין שכתבה את שיר הנושא, שאף הפך לשיר הנושא של הסרט יומני הנסיכה 2).
האלבום הוציא מספר סינגלים מצליחים, ביניהם: "Behind These Hazel Eyes", "Since U Been Gone" ו-"Because of You" (שיר השנה של גלגלצ לשנת 2006).
ב-2006, זכתה קלרקסון בשני פרסי גראמי בקטגוריות: "הופעת השנה של זמרת פופ" ו"אלבום הפופ של השנה".
בנוסף באותה שנה, היא הפכה לזמרת עם מספר ההשמעות ברדיו הרב ביותר באוסטרליה.
ב-2006, יצאה קלרקסון לסיבוב הופעות באירופה, שהיה אמור להסתיים בישראל, אך במהלך הופעה בפריז, צרפת, החלה לחלות וההופעה בוטלה.
לאחר שהתאוששה ויצאה לסיבוב הופעות נוסף בארצות הברית החלה לעבוד על האלבום השלישי שלה.
האלבום, My December, יצא ב-26 ביוני 2007 ועם זאת, תקופת הפקת האלבום לא עברה על קלרקסון בקלות.
אחרי האלבום הקודם, קלרקסון שאפה ללכת לכיוון רוקיסטי יותר וכן להתחיל לכתוב את כל האלבום בעצמה בעודה מסרבת ללכת בכיוון שקלייב דייוויס וחברת התקליטים הציעו לה, שכן דיווחים אלו הוכחשו בסופו של דבר.
לאחר מכן חשפה קלרקסון בריאיון למגזין אל שדייוויס הציע לה 10 מיליון דולר בתמורה לכך שתמחוק חמישה שירים מהאלבום בתמורה לשירים שדייוויס יציע שיהיו ידידותיים לרדיו, כולל "Black Hole" שנכלל בסופו של דבר באלבומה של לינדזי לוהאן, .
קלרקסון סירבה לכך והגיבה בצורה הבאה:
קלרקסון קיבלה תמיכה מצד גורמים רבים בנושא ועם זאת קאוול התמתן בתמיכתו בקלרקסון ומעבר לבקשתו לסיים את הסכסוך, הוסיף ואמר כי "קלייב הוא הבוס ובתור אב שני, תפקידו לייעץ".
שבועות ספורים לאחר יציאת האלבום, פרסמה קלרקסון באתר הרשמי שלה כי "דברים יצאו מפרופורציה וכמו בכל משפחה, גם לנו יש חילוקי דעות ואי הסכמות, אך אנו מכבדים את הדעות אחד של השני.
לקלייב יש הרבה כבוד והערכה כלפיי והסכים כי אוציא את האלבום ולא עמד בדרכי.
אני מבקשת סליחה על איך שהדברים התגלגלו.
אין לי שום כוונות לפגוע באף אחד ואני מאוד אוהבת מוזיקה ואת האנשים שעבדו איתי עד עכשיו ואשמח מאוד לעבוד עימם גם בעתיד."
הסינגל הראשון מתוכו היה "Never Again", שכתבה קלרקסון ב-2005 על אהבה נכזבת.
הסינגל הגיע למקום השמיני במצעד האמריקאי ועם זאת לא הצליח לשחזר את ההצלחה של הסינגלים מהאלבום הקודם.
אותו דבר, גם הסינגלים שלאחריו, "Sober" (שהגיע למקום ה-93 באותו מצעד), "One Minute" (שהגיע במצעד האוסטרלי למקום ה-36) ו-"Don't Waste Your Time" (שיצא באירופה והגיע למקומות נמוכים בגרמניה וסלובקיה).
האלבום עצמו הגיע למקום השני במצעד המכירות האמריקאי, הקנדי והבריטי והגיע למעמד פלטינה ואף הגיע למקום החמישי במצעד האלבומים של שנת 2007 בארצות הברית למרות הביקורות המעורבות עליו.
במקביל, ב-7 ביולי 2007, השתתפה באחד משורת הקונצרטים לייב ארת' שהתקיים בניו יורק.
ב-10 במרץ 2009, הוציאה קלרקסון את אלבומה הרביעי All I Ever Wanted, בו היא חזרה לשתף פעולה עם אותו צוות מהאלבום השני (ביניהם דוקטור לוק, מקס מרטין ודייוויד הודג'נס).
הסינגל הראשון "My Life Would Suck Without You" הגיע למקום הראשון בארצות הברית לאחר שעלה מהמקום ה-97 אליו נכנס.
הסינגל השני, "I Do Not Hook Up", אותו כתבה ביחד עם קייטי פרי, הגיע למקום ה-20 בעוד שבקנדה הגיע למקום השני.
הסינגל השלישי, "Already Gone", אותו כתבה עם ריאן טדר, הוביל את קלרקסון למחלוקת נוספת, זאת בעקבות העובדה כי טדר סימפל בשיר את המנגינה של "Halo", זאת לאחר שעבד עליו עם ביונסה והחליט לשכפל את הנוסחה אצל קלרקסון, מה שגרר ביקורות שלפיהן "קלרקסון גנבה שיר מביונסה".
בעקבות הביקורות קלרקסון התעקשה להסיר את השיר מהאלבום ואף למנוע ממנו לצאת כסינגל מתוך כבוד לביונסה, אך זה היה מאוחר מדי.
טדר בתגובה כתב באתר המייספייס שלו כי מדובר ב"שני שירים שונים והביקורות אינן הוגנות".
המחלוקת ביניהם נמשכה לתוך 2010, כשקלרקסון ציינה כי "היא לא אוהבת לעבוד עם אנשים שעובדים עם כולם כדי לא לצאת כשיבוט של זמרים אחרים ובטח שלא לשיר את השירים שלהם בלי רשותם".
טדר לעומתה אינו רואה בכך שום רע מאחר שאהב יותר את השיר של קלרקסון ואף ציין כי הוא עובד איתה על חומר חדש לאלבום החמישי.
הסינגל הגיע למקום ה-13 בארצות הברית.
הסינגלים האחרים "All I Ever Wanted" ו-"Cry" לא נחלו הצלחה כמו קודמיהם.
האלבום עצמו הגיע למקום הראשון בארצות הברית והפך לאלבומה השני שמגיע למעמד זה.
ב-21 באוקטובר 2011, הוציאה קלרקסון את אלבומה החמישי Stronger, לאחר דחיות חוזרות ונשנות על אף שסיימה להקליט את כל השירים עוד בפברואר באותה שנה בזמן שיצאה לסיבוב הופעות שבו קידמה את אלבומה הקודם.
באלבום זה היא עבדה עם מפיקים חדשים, ביניהם הווארד בנסון.
בשונה מקודמיו, האלבום הכיל נגיעות של R&B וקאנטרי (שכן סגנון זה השתלב עוד באלבומה הראשון) וכן הכיל גם את סגנון הפופ-רוק המסורתי של קלרקסון.
באלבום זה היא התעסקה בנושאים כמו שיברון לב, נקמה, סלחנות והעצמה בתור מטאפורה ליחסיה האישיים עם כל מי שהייתה איתו ביחסים עד לאותה תקופה.
האלבום קיבל שבחים רבים בביקורות, שאף ציינו כי קלרקסון מאוד השתפרה ביכולות הווקאליות שלה על אף חוסר המקצועיות שבו.
Know It All", שאף פותח את האלבום, הגיע למקום העשירי בארצות הברית בעוד שבאוסטרליה, דרום קוריאה ומצעד המבוגרים האמריקאי הגיע למקום הראשון.
האלבום עצמו הגיע למקום השני במצעד המכירות האמריקאי בעוד שבדרום קוריאה הגיע למקום הראשון.
באותה שנה הוציאה מיני-אלבום בשם The Smoakstack Sessions.
מיני אלבום שני בסדרה יצא שנה לאחר מכן ולאחריו הוציאה ב-16 בנובמבר 2012, אלבום אוסף אשר מאגד את הסינגלים מחמשת האלבומים כולל שלושה סינגלים בשם "Catch My Breath", "Don't Rush" ו-"People Like Us".
אלבום האוסף הגיע למקום ה-11 בארצות הברית והגיע למעמד זהב בעוד שבבריטניה הגיע למקום ה-18 ובאוסטרליה למקום ה-20 כשבשתיהן הגיע למעמד פלטינה.
בתקופת אירוסיה לברנדון בלקסטוק, הוציאה שיר בשם "Tie it Up" שלא נכלל באף אלבום, אך לא הצליח להגיע לעשרת הגדולים במצעדים האמריקאיים על אף שהגיע למקום השלישי בדרום קוריאה.
ב-25 באוקטובר 2013, הקליטה אלבום חג מולד בשם "Wrapped in red" אשר הופק בידי גרג אוסטין, איתו עבדה על אלבומה החמישי.
האלבום כלל גרסאות כיסוי לשירי חג מולד קלאסיים ואף שירים מקוריים של קלרקסון עצמה ולכן האלבום נחשב כאלבומה השישי באופן רשמי.
סגנונו המוזיקלי הכיל ג'אז, קאנטרי וסול - סגנונות בהם קלרקסון התעניינה לשיר זמן רב, מה שהעיד על התרחקותה מסגנון הפופ-רוק שאפיין אותה בחמשת אלבומיה הרגילים.
האלבום הגיע למקום השלישי במצעד המכירות האמריקאי בעוד שבמצעד החגים האמריקאי הגיע למקום הראשון.
ב-27 בפברואר 2015, הוציאה קלרקסון את אלבומה השביעי "Piece By Piece", אשר הכיל סגנונות פופ שונים כגון אלקטרו פופ, EDM ופופ תזמורת.
קלרקסון חזרה לעבוד על האלבום עם אוסטין, ג'ייסון הלברט (שעבד איתה עוד מהאלבום השלישי) וכריס דיסטפנו (שעבד איתה באלבום הקודם) ואף החלה לעבוד עם ג'סי שאטקין.
מעבר לכתיבתה העצמאית, היא קיבלה שירים מסיה, מת'יו קומה (שעבד עם זד באותה תקופה), בוני מק'קי (שעבדה עם קייטי פרי בעברה), דייוויד ג'וסט, ג'סטין טראנטר ויוצא להקת קוברה סטארשיפ, ריילנד בלקינטון.
האלבום נכתב והופק בהשראת האלבום הקודם והפסקולים מהסרטים משחקי פיתוי ואהבה זה כל הסיפור (אליו תרמה בעבר את "The Trouble With Love is" מאלבומה הראשון) מאחר שקלרקסון רצתה לבנות את האלבום כמו סיפור המרכיב את כל צדדיה האישיים, שעל כן, כשמו של האלבום כן הוא.
האלבום קיבל שבחים בביקורות, בייחוד קולה של קלרקסון, מגמה שעוד החלה באלבומה החמישי.
סינגל הבכורה "Heartbeat Song" הגיע למקום ה-21 בארצות הברית אך עם זאת נחל הצלחה בפולין ובמצעד הדאנס האמריקאי (כשבהם הגיע למקום הראשון) ואף הגיע לעשרת הגדולים במדינות רבות כמו קנדה, הולנד, איסלנד, דרום אפריקה ובריטניה (שם הגיע למקום השביעי).
הסינגל השני, "Invincible", לא הגיע לעשרת הגדולים באף מצעד שכיכב בו (מלבד במצעד הדאנס האמריקאי בו הגיע למקום השני) ואילו הסינגל השלישי, הנושא את שם האלבום, הגיע למקום השמיני בארצות הברית ואף יצאה לו גרסה מיוחדת (הנקראת גרסת איידול), איתו הופיעה בעונה ה-15 של אמריקן איידול.
האלבום עצמו הגיע למקום הראשון במצעד המכירות האמריקאי ואף זכה לשלוש מועמדויות בגראמי (שכן, "Heartbeat Song" ושיר הנושא זכו למועמדויות משלהם) ואף קיבל מהדורת רמיקסים.
כמו כן אלבום זה היה האלבום האחרון אותו הקליטה קלרקסון תחת RCA Records כשלאחריו הסתיים החוזה אותו קיבלה כשזכתה באמריקן איידול.
שנה לאחר מכן חתמה עם חברת אטלנטיק.
כמו כן, קלרקסון השתתפה באלבום המיקסטייפ לפסקול של המחזמר המילטון כשבו הקליטה את גרסתה לשיר "It's Quiet Uptown" ואף השתתפה בדואט עם הזמר אלו בלאק "Love Goes On" שנכלל בפסקול של הסרט "הבקתה".
בנוסף, הקליטה גרסה משלה לשיר "Never Enough" מתוך הסרט האמן הגדול מכולם כשיצאה מהדורה מיוחדת של שירי הסרט.
ב-11 במאי 2017, הכריזה קלרקסון כי תצטרף רשמית לצוות המנטורים של התוכנית The Voice כשבעבר שימשה כיועצת בעונה השנייה ובעונה ה-13 (כשלאחריה מונתה למנטורית עד העונה ה-21, וגם בעונה ה-23).
ב-27 באוקטובר 2017, הוציאה קלארקסון את אלבומה השמיני (והראשון תחת אטלנטיק) "Meaning of Life".
אלבום זה הכיל סגנונות כמו נשמה ו-R&B ואף סימל את התרחקותה הרשמית מסגנון הפופ-רוק.
אלבום זה קיבל השראה מאמניות כמו וויטני יוסטון, ארית'ה פרנקלין ומריה קארי - אמניות שהשפיעו רבות על הקריירה של קלרקסון עוד מתחילת הקריירה שלה, שכן זה "אלבום החלומות" שעוד רצתה להקליט מאז הייתה בחטיבת הביניים.
קלרקסון עבדה על האלבום עם אותו צוות שהחלה לעבוד עוד מאז האלבום החמישי, אשר כלל בתוכו את שאטקין מהאלבום הקודם ואף החלה לעבוד עם ג'יימס מוריסון.
האלבום קיבל שבחים רבים בביקורות, שהיללו את סגנונו האחיד וכן את בחירתה של קלארקסון בסגנון ה-R&B.
הסינגל הראשון מתוכו "Love So Soft" הגיע למקום הראשון במצעד הדאנס האמריקאי בעוד שבניו זילנד הגיע למקום השלישי ובקנדה למקום העשירי בעוד שבשאר העולם לא נחל הצלחה.
לאחריו הגיעו הסינגלים "I Don't Think About You" ו-"Heat" (שהגיע למקום הראשון במצעד הדאנס האמריקאי).
בנובמבר 2019 הכריזה קלרקסון על סדרת הופעות בלאס וגאס בתיאטרון זאפוס.
טכנית, הסיבוב היה אמור להתקיים בין אפריל לספטמבר 2020, אך נדחה לשנה לאחר מכן בשל מגפת הקורונה.
ב-19 באפריל 2020 הוציאה סינגל בשם "I Dare You", הסינגל מבוצע בדואטים בחמש שפות: ערבית (עם הזמרת פאוזיה), צרפתית (עם הזמרת זאז), גרמנית (עם הצמד גלספרלינספיל), ספרדית (עם הזמר בלאס קנטו) ועברית (עם הזמרת מאיה בוסקילה), הסינגל אף כלל גרסת סולו של קלרקסון.
באותו השנה, קבלה כוכב בשדרת הכוכבים בהוליווד.
במקביל לקריירה המוזיקלית, בפברואר 2016 חתמה קלרקסון חוזה עם הוצאת הספרים הרפר קולינס דרכם הוציאה ב-4 באוקטובר באותר שנה את ספר הילדים "ריבר רוס ושיר הערש הקסום".
הספר נכתב בהשראת שיר ערש אותו הייתה שרה לבתה, שאף כללה אותו בתוך הספר.
לקראת חג המולד בשנת 2017, יצא ספר ההמשך "ריבר רוס וחג המולד הקסום" בו היא כללה שיר מקורי אותו כתבה ושרה בעצמה.
כמו כן, דיבבה בסרט "הכוכב" ביחד עם אופרה ווינפרי, טיילר פרי וסטיבן יאון, שכן זהו דיבוב ראשון עבורה.
מאז הספיקה לדבב בספיישל חג המולד של בית: הרפתקאות עם טיפ ואו בתפקיד עצמה ואת מוקסי בסרט אגלי דולס, אליו תרמה את השיר "Broken & Beautiful".
דיבוב נוסף שביצעה היה דלתה דאון, מנהיגת ארץ הטרולים בסרט "טרולים מסביב לעולם".
במקביל, ב-9 בספטמבר 2019, החלה לשדר תוכנית אירוח על שמה.
ב-18 ביוני 2020, הוכרז כי קלארקסון תקבל כוכב משלה בשדרת הכוכבים במהלך 2021. באוגוסט 2020 החליפה לתקופה את סיימון קאוול כשופטת בתוכנית המציאות America's Got Talent עקב פציעתו.
ב-14 באוקטובר הנחתה את טקס פרסי המוזיקה של בילבורד 2020.
באוקטובר 2013 נישאה קלרקסון לברנדון בלקסטוק.
לבן זוגה בן ובת מנישואים קודמים.
בספטמבר 2014 נולדה לזוג בת, ריבר רוז בלקסטוק.
באפריל 2016 נולד לזוג בן.
ביוני 2020 החליטו השניים להתגרש.
קלרקסון ידועה כתומכת במפלגה הדמוקרטית ואף הוזמנה לשיר ביחד עם ביונסה בפני ברק אובמה בזמן השבעתו השנייה בינואר 2013.
שנהפרסקטגוריהעבודה מועמדתתוצאהמקור2024פרס גראמיאלבום הפופ הווקאלי הטוב ביותרChemistry2025פרס אמי לבידור בשעות היוםמנחה תוכנית אירוח יומית הטובה ביותרThe Kelly Clarkson Show
רוברט קלי סלייטר הוא גולש גלים אמריקאי.
סלייטר נולד בקוקו ביץ', פלורידה שבארצות הברית, למשפחה נוצרית בעיקרה ממוצא בריטי וגרמני, אם כי סבו של אמו היה ערבי ממוצא סורי-לבנוני.
סלייטר הוא הגולש הצעיר ביותר וגם המבוגר ביותר שזכה בתואר אלוף העולם בסבב העולמי בגלישת גלים בתחרות ה-WSL, בשל זכיותיו בתחרויות ב-1992 וב-2011 (לראשונה בגיל 20, והאחרונה בגיל 39).
סלייטר מחזיק במספר שיאים בספורט גלישת הגלים: הוא הגולש גלים הראשון שזכה בגמר בתוצאה מושלמת של 20 נקודות מתוך 20. נוסף לכך, הוא הגולש המחזיק במספר הזכיות במקום הראשון בתחרויות הכי הרבה פעמים.
הוא עדיין מתחרה בסבב ה-WSL, ליגת גלישת הגלים העולמית ,ומדורג ב-20 גולשי הגלים הטובים בעולם.
שיחק בסדרת הדרמה "משמר המפרץ" בתור ג'ימי סלייד.
סלייטר דיבב את דמותו כפינגווין בסרט האנימציה הקומי "תפוס ת'גלים".
בשנות ה-90 היה במערכות יחסים מתוקשרות עם השחקנית הקנדית פמלה אנדרסון, בתחילת שנות ה-2000 עם הדוגמנית הברזילאית ג'יזל בונדשן, ומאוחר יותר עם השחקנית ההוליוודית קמרון דיאז.
בשנת 2007, סלייטר תקף באלימות צלם פפראצי ישראלי – לאחר שסלייטר שהה לילה במלון בתל אביב עם הדוגמנית הישראלית בר רפאלי, בת-זוגו באותה עת.
"קליאוביס וביטון" הם דמויות מן המיתולוגיה היוונית.
זהו גם השם המקובל לשני פסלי אבן המתארים דמויות אלה.
הפסלים, אשר נוצרו בארגוס, פוסלו בשנת 580 לפנה"ס בקירוב וגובהם כ-2 מטרים.
הם נמצאו בעת חפירה ארכאולוגית בעיר דלפי והם מוצגים כיום במוזיאון הארכאולוגי בה.
כתובת בבסיס הפסלים מזהה אותם כבני דמותם של ביטון וקליאוביס ואת פולימידס מארגוס כפסל.
קיומה של כתובת כזו היא ייחודית לתקופת עשייתם המוקדמת של הפסלים.
מלבד כתובת זו, אין הוכחות נוספות לקשר בין פסלים אלו לדמויות.
במיתולוגיה, קליאוביס וביטון היו בניה של קידיפה, כוהנת של האלה הרה.
על פי המיתולוגיה היוונית הסיעו השניים את אמם לראות את פסל האלה מאת פוליקליטוס, אשר הוצב במקדש בארגוס.
לאחר מות השוורים אשר נשאו את העגלה, נשאו הבנים את העגלה ועליה אימם.
בסופו של המסע המפרך התפללה האם לאלה וביקשה מהרה להשיב לבניה כגמולם ולהעניק להם את המתנה הטובה ביותר שיכול אל להעניק לבני אדם.
הרה גרמה לבנים למות בשנתם ואכן בנייה של קידיפה נפלו על הארץ מתים ועל פניהם חיוך.
הרודוטוס אשר תיאר את הסיפור בכרך הראשון של "היסטוריה", מציין כי תושבי ארגוס תרמו צמד פסלים בדמותם למקדש אפולו בדלפי.
צמד פסלים אלו, מטיפוס פסלי "הקורוס", מציג עדיין את השפעתו של הפיסול המצרי על האמנות היוונית.
בהתאם לנוהג היווני אך לא המצרי, הדמויות מפוסלות בעירום.
בהתאם לנוהג המצרי, הן מפוסלות כדמויות חזיתיות, רגלם השמאלית מושטת קדימה, ידיהן מתוחות לצדי גופן.
פניהן מציגות מבט אטום וניתן להבחין בניצוצי "החיוך הארכאי".
ניג'ל ספיוי, בספרו אודות הפיסול היווני, טוען כי הקרבה החזותית בין שני הפסלים מעידה על יצירתם כהעתק מתוך מקור משותף, או לחלופין כהעתקה של דמות פסל אחת למשנהו.
קליאון (נפטר בשנת 422 לפנה"ס) היה מצביא (סטראטגוס) אתונאי בעת מלחמת הפלופונסוס.
הוא הנציג המובהק הראשון של שכבת הסוחרים בחיי המדינה האתונאיים, על אף שבעצמו היה אריסטוקרט.
קליאון היה בנו של קְלֵאַיְנֶטוֹס, איש האריסטוקרטיה, וירש ממנו עסק בורסקאות משגשג.
בראשית פרסומו היה כבר בר פלוגתא של פריקלס, עת שיתף פעולה עם האריסטוקרטים, שהתנגדו לפריקלס וחששו ממנו.
הוא הוביל את המתנגדים למשטר פריקלס בתקופת המשבר של שנת 430, לאחר המסע הכושל של פריקלס אל הפלופונסוס, כשהעיר נפגעה קשות במגפה.
קליאון האשים את פריקלס במעילה בכספי ציבור, והצליח להביא להרשעתו בדין.
אף על פי כן, זמן קצר לאחר מכן, נטתה דעת הקהל שוב אל פריקלס, והוא שב לעמוד בראש המדינה האתונאית, וקליאון נסוג מחיי הציבור לזמן מה.
מות פריקלס בשנת 429 הותיר הזדמנות לחילופי גברי בהנהגת אתונה.
בעוד שעד אז שימש קליאון אופוזיציונר חריף וקטגור של פקידי מדינה, עתה התיימר להוביל את המחנה הדמוקרטי, והודות לבינוניות יריביו, היה ללא ספק האדם הבולט ביותר באתונה במשך כמה שנים.
על אף סגנונו המחוספס, ניחן ברהיטות ובקול חזק, וידע לפרוט על נימי נפשם של שומעיו.
בין היתר, חיזק את אחיזתו בקרב בני המעמד הנמוך בכך שתיקן תקנה ששילשה את השכר היומי ששולם לשופטים-מושבעים, שסייע לעניים רבים להתפרנס בקלות.
חיבתם הידועה של האתונאים לתביעות משפטיות חיזקה אותו, ומנהגם של המלעיזים (סִיקוֹפַאנְטֶס) -- המעלים האשמות שווא -- אפשר לו לסלק מחיי הציבור את מי שאיימו על מעמדו.
בשנת 426 הגיש קליאון תביעה נגד לאכס, בגין פיקודו על הפלישה הראשונה והכושלת לסיקיליה; באופן נדיר בתולדות משפטי המצביאים באתונה, לאכס זוּכָּה.
משלא מצא בהם עוד תועלת, התנתק קליאון ממרעיו האריסטוקרטים, ומיד החל לתקוף את החבורות הסודיות והאוליגרכיות שבהן פעלו רובם.
לא ברור אם הטיל מס רכוש לצורכי צבא, או אם החזיק במשרה רמה שקשורה לאוצר המדינה.
קליאון דגל בשנאת עולם לאצולה, ושנאה זהה לספרטה.
הוא האחראי העיקרי לטירפוד היוזמה לחתימה על הסכם שלום מכובד בשנת 425 לאחר הניצחון האתונאי בקרב פילוס, ובנחישותו להשפיל את ספרטה הוליך שולל את העם בעניין משאביה ועוצמתה של אתונה, וסימא את עיני העם בהבטחות על רווחים בעתיד.
בשנת 427 זכה קליאון למוניטין אכזריים, בהציעו להרוג לפי חרב את כל הגברים במיטילנה, המדינה שהובילה מרד באתונאים.
על אף שהצעתו התקבלה תחילה, היא נהפכה זמן קצר לאחר מכן, על אף שבכל זאת הוצאו להורג כאלף מהגברים הבולטים במיטילנה.
בשנת 425, העפיל קליאון לשיא תהילתו כאשר לכד והביא לאתונה את הספרטנים שהיו נתונים במצור בקרב ספאקטריה.
הרבה מן התהילה ודאי מגיעה לדמוסתנס שותפו של קליאון בפיקוד על המבצע, אך נחישותו של קליאון היא זו ששכנעה את אספת העם לשלוח את התגבורת ההכרחית.
כמעט ודאי הוא שקליאון אחראי להכפלת המס שנאלצו להעלות "בעלות הברית" (האטית-דלית) בשנת 425. בשנת 422 נשלח קליאון לכבוש מחדש את אמפיפוליס, אך המצביא הספרטני בראסידאס גבר עליו.
עם זאת, שני המצביאים נהרגו בקרב, ובמותם הסירו את המכשול העיקרי לשלום.
כך הבשילו התנאים לחתימה על שלום ניקיאס בשנת 421.
דמותו של קליאון מוצגת בכתבי אריסטופאנס ותוקידידס באור שלילי ביותר; עם זאת, את שני המחברים אין להחשיב נטולי משוא-פנים.
אריסטופאנס רחש טינה לקליאון, אולי משום שזה האשים את המחזאי בפני המועצה על שלעג (במחזהו האבוד "הבבלים") למדיניות ולמוסדות המדינה בנוכחות זרים ובעת מלחמה קשה.
תוקידידס, בעל דעות דמוקרטיות והומניסטיות מובהקות, כפי שהראה אורויון במחקרו, אף הוא נתבע על כישלון צבאי והוגלה על פי תקנה שתיקן קליאון.
לכן ייתכן שנעשה עוול לקליאון בדמותו כפי שהיא מצטיירת משני המקורות הללו, אף שהיו בני הזמן.
קלי דורות'י מקדונלד היא שחקנית קולנוע וטלוויזיה סקוטית, זוכת פרסי אמי ומועמדת שלושה פרסי גלובוס הזהב.
מקדונלד נולדה בעיר גלאזגו שבסקוטלנד.
הוריה התגרשו כשהייתה ילדה, והיא גרה עם אמה ואחיה הצעיר בעיר ניוטון מירנס.
היא למדה בבית הספר התיכון "איסטווד".
משפחתה עברה ממקום למקום לעיתים תכופות.
כשהייתה בת 17 עזבה מקדונלד את ביתה ועברה להתגורר עם חברה בגלאזגו.
בתקופה זו למדה בקולג', אך נשרה מהלימודים אחרי זמן קצר.
היא הביעה התעניינות בלימודי משחק אך לא עשתה זאת.
מקדונלד עבדה כמוזגת בבר, כשראתה מודעה על מבחני קבלה לשחקנים לסרט טריינספוטינג, היא עברה את המבחן ומלאה בהצלחה את התפקיד של דאיין המפתה הקטינה של רנטון (יואן מקגרגור).
הופעות נוספות שלה בסרטים היו ב"מדריך הטרמפיסט לגלקסיה" וב"למצוא את ארץ לעולם לא" בתפקיד השחקנית המגלמת את דמותו של פיטר פן.
למקדונלד היה תפקיד חשוב גם בסרטו של רוברט אלטמן, "פארק גוספורד" בו שיחקה כמשרתת אישית.
תפקידיה הבולטים בטלוויזיה היו בדרמות של ה-BBC.
ב-2003 השתתפה בסדרה "שם המשחק", דרמת מתח מאת פול אבוט.
ב-2005 כיכבה בדרמה של ריצ'רד קרטיס, "הנערה בבית הקפה".
שניהם בבימויו של דייוויד ייטס.
על משחקה בסרט "הנערה בבית הקפה" זכתה מקדונלד בפרס אמי והייתה מועמדת לפרס גלובוס הזהב.
ב-2005 הופיעה מקדונלד בסרט "נני מקפי - קסם של אומנת", וכן בסרט "טריסטרם שנדי" בו שחקה את חברתו של השחקן סטיב קוגן.
ב-2007 השתתפה מקדונלד בסרטם זוכה האוסקר של האחים כהן, "ארץ קשוחה" בו גילמה את אשתו של הדמות הראשית בסרט.
למרות שהסוכן שלה חשב שהדמות לא התאימה לה, היא נאבקה לקבל את התפקיד.
על תפקידה זה הייתה מועמדת לפרס באפט"א לשחקנית המשנה הטובה ביותר.
ב-2008 גילמה את ד"ר פייג' מארשל בסרט "עמוק בגרון" עיבוד של קלארק גרג לרומן של צ'אק פלאניוק.
ב-2010 כיכבה מקדונלד בסדרת הטלוויזיה אימפריית הפשע בתפקיד מרגרט שרודר, אלמנה אירית צעירה ההופכת להיות המאהבת של נאקי תומפסון (סטיב בושמי).
מקדונלד התחתנה ב-2003 עם דאגלס פיין, נגן הבס של להקת טראוויס.
בנם, פרדי פיטר פיין, נולד ב-9 במרץ 2008. בני הזוג חיים בלונדון.
Cool" 2000 Two Family House מרי או'נירימועמדת פרס אינדפנדנט ספיריט לשחקנית הטובה ביותר (2000) House!
זוכת פרס אמי לשחקנית המשנה הטובה ביותר במיני-סדרה או סרט טלוויזיה (2006)
מועמדת פרס גלובוס הזהב לשחקנית המשנה הטובה ביותר בסדרת טלוויזיה, מיני-סדרה או סרט טלוויזיה (2011, 2012)
Q ד"ר רייצ'ל ארווינג 8 פרקים 2026 לנטרנים Lanternsשריף קריסדרה עתידית של HBO מקס TBA O'Dessa
קלי אן מקגיליס היא שחקנית קולנוע אמריקאית.
מקגיליס נולדה בפרבר ניופורט ביץ' שבדרום קליפורניה, הבכורה מבין שלוש בנות שנולדו לווירג'יניה ג'ואן (לבית סנל), עקרת בית, ודונלד מנסון מקגיליס, רופא.
היא למדה בבית הספר התיכון ניופורט הרבור.
מקגיליס למדב בקונסרבטוריון לאמנויות הבמה במכללת אלן הנקוק בסנטה מריה, קליפורניה.
לאחר שנשרה מהתיכון ב-1975, ולאחר מכן עברה לעיר ניו יורק כדי ללמוד משחק בבית הספר ג'וליארד, שם סיימה את לימודיה ב-1983.
פריצת הדרך בקרירה שלה הייתה בסרט "העד" (1985) לצד האריסון פורד, שם שיחקה בתפקיד האלמנה רייצ'ל לאפ.
מותחן שתסריטו מתמקד בבלש המגן על ילד מקהילת האמיש שהיה עד לרצח בפילדלפיה.
בשנת 1986 היא הייתה מועמדת לפרס גלובוס הזהב על משחקה ב"אהבה בשחקים" (1986) בתפקיד שארלוט בלקווד מדריכת הטייס של "מאווריק" (טום קרוז).
בשנת 1987 היא השתתפה בסרטו של הבמאי הישראלי אורי ברבש, "החולמים".
ב-1988 שיחקה בסרט "הנאשמים", לצד ג'ודי פוסטר, בדרמה ההיסטורית "הבית ברחוב קרול", המתרחשת בתקופת רדיפות מקארת'י בתחילת שנות ה-50 של המאה ה-20, ובסרט "אנשי החורף".
בטלוויזיה הופיעה במיני סדרה "התאום השלישי" (1997) לצדו של לארי הגמן, ב-2000 שיחקה בסרט האוסטרלי "מסכת הקוף".
ב-2001 שיחקה בסרט הפשע "המעבורת של מורגן" לצד בילי זיין.
בשנת 2014 ביצעה הופעת אורח בסדרת האימה האפוקליפטית "אומת הזומבים".
יש לה שתי בנות מבעלה השני, פרד טילמן.
במאי 2009 יצאה מהארון כלסבית בריאיון למגזין SheWired.
היא הסבירה כי: "רק עכשיו היא מצליחה להשלים עם מיניותה, ועם תחושות שמלוות אותה מאז הייתה בת 12".
קלי רתרפורד היא שחקנית אמריקאית.
היא ידועה בתפקידי הטלוויזיה שלה בתור סטפני "סאם" וויטת'מור באופרת הסבון של NBC "Generations" (1989–1991), בתור מייגן לואיס באופרת הסבון של פוקס, "מלרוז פלייס" (1996–1999) בתור סמנת'ה "סוני" ליסטון בסדרת הדרמה הצבאית של NBC, "הפנטגון" (2005–2006) ובשל הופעתה בתור לילי ואן דר וודסן בסדרה "אחת שיודעת" (2007–2012).
רתרפורד נולדה ב-6 בנובמבר 1968 באליזבת'טאון (אנ'), קנטקי.
אמה, אן אדוארדס, היא דוגמנית וסופרת, התגרשה מאביה של רתרפורד.
היא למדה בתיכון קורונה דל מאר (אנ') בניופורט ביץ', קליפורניה.
מאוחר יותר היא למדה משחק ב-HB Studio בניו יורק, וב-Beverly Hills Playhouse בקליפורניה.
קריירת המשחק של רתרפורד החלה ב-1989, כאשר הופיעה כשנתיים בתפקיד קבוע בסדרה "ג'נריישן", בה גילמה את סטפני "סאם" וידמור.
ב-1992 גילמה את ג'ודי אוון, בעונה השנייה של הסדרה "הומפרונט".